วอยซ์ทีวี
วอยซ์ ทีวี (English: Voice TV) เป็นช่องโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดหมู่ข่าวและเหตุการณ์ปัจจุบัน ออกอากาศทางช่องหมายเลข 21 ร่วมกับการแพร่ภาพผ่านระบบดาวเทียม, เครือข่ายโทรทัศน์เคเบิล, อินเทอร์เน็ตในเว็บไซต์ และแอปพลิเคชันบนโทรศัพท์เคลื่อนที่ประเภทฉลาด (smart phone)[1] เริ่มทดลองออกอากาศเป็นครั้งแรก ผ่านระบบดาวเทียมดีทีวี ของบริษัท ไทยคม จำกัด (มหาชน) เมื่อวันที่ 29 มิถุนายน พ.ศ. 2552[2], เปิดตัวเว็บไซต์วอยซ์ทีวี เมื่อวันที่ 23 พฤศจิกายน ปีเดียวกัน[3], เริ่มแพร่ภาพตลอด 24 ชั่วโมงเต็มรูปแบบ ตั้งแต่ปี พ.ศ. 2553 และเริ่มออกอากาศภาคพื้นดินระบบดิจิทัล ตั้งแต่วันที่ 1 เมษายน พ.ศ. 2557[4]
โดยนำเสนอข้อมูลข่าวสารจากทั่วทุกมุมโลก รายงานเจาะลึกประเด็นที่สังคมให้ความสนใจ ด้วยมุมมองที่แตกต่างจากสื่อมวลชนกระแสหลัก รวมทั้งสาระบันเทิงต่างๆ เพื่อเสริมสร้างแรงบันดาลใจแก่คนรุ่นใหม่ ด้วยกระบวนการผลิตคุณภาพสูง เพื่อสร้างความแปลกใหม่ หลากหลาย แต่สามารถทำความเข้าใจได้ง่าย และเข้าถึงได้อย่างรวดเร็ว ตอบสนองวิถีชีวิตรูปแบบใหม่ ของคนทำงานในเมือง เพื่อการใช้ชีวิตอย่างมีคุณภาพ ปัจจุบันสามารถเข้าถึงผู้ชม 22 ล้านครัวเรือนทั่วประเทศ และยังนำเสนอผ่านสื่อเครือข่ายสังคมทุกรูปแบบคือ เฟซบุ๊ก, ทวิตเตอร์, อินสตาแกรม และยูทูบ[1]
ทั้งนี้ ตั้งแต่วันที่ 8 ธันวาคม พ.ศ. 2557 จนถึงปัจจุบัน มีเมฆินทร์ เพ็ชรพลาย เป็นกรรมการผู้อำนวยการ, ทรงศักดิ์ เปรมสุข อดีตผู้บริหารไอทีวี เป็นกรรมการที่ปรึกษา[5], พานทองแท้ ชินวัตร เป็นกรรมการรองผู้อำนวยการ และพินทองทา คุณากรวงศ์ เป็นกรรมการบริษัท[3]
บริษัท วอยซ์ ทีวี จำกัด จดทะเบียนจัดตั้งขึ้น เมื่อวันที่ 9 ตุลาคม พ.ศ. 2546 ในนาม<i data-parsoid='{"dsr":[4218,4259,2,2]}'>บริษัท ฮาวคัม เอ็นเตอร์เทนเมนต์ จำกัด ด้วยทุนจำนวน 300 ล้านบาท ประกอบธุรกิจผลิตรายการโทรทัศน์ เพื่อนำออกอากาศเป็นการทั่วไป เดิมตั้งอยู่เลขที่ 414 ถนนพหลโยธิน เขตพญาไท กรุงเทพมหานคร (อาคารชินวัตรทาวเวอร์ 1 ปัจจุบันเปลี่ยนชื่อเป็น อาคารอินทัช) ประกอบด้วยกรรมการบริษัท 4 คนคือ พานทองแท้ ชินวัตร, พินทองทา ชินวัตร คุณากรวงศ์, ทรงศักดิ์ เปรมสุข, เฉลิม แผลงศร และมีผู้ถือหุ้นจำนวน 8 รายคือ บริษัท พี.ที.คอร์ปอเรชัน จำกัด (ร้อยละ 56.00), พานทองแท้ ชินวัตร (ร้อยละ 36.96), พินทองทา ชินวัตร คุณากรวงศ์ (ร้อยละ 7.04) และบุคคลอื่นๆ รวมอีก 5 หุ้น มีผลงานผลิตรายการโทรทัศน์ต่างๆ ซึ่งทั้งหมดออกอากาศทางสถานีโทรทัศน์ไอทีวี เช่น I Style,ใครรักใครหัวใจตรงกัน,ปลาเก๋าราดพริก,บางกอกรามา ฯลฯ รวมถึง ฺเป็นผู้ถือลิขสิทธิ์ภาพยนตร์การ์ตูนญี่ปุ่น ฮิคารุเซียนโกะ ซึ่งออกอากาศทาง สถานีวิทยุโทรทัศน์ไทยทีวีสีช่อง 3 อีกด้วย[6] เปลี่ยนชื่อครั้งแรกเมื่อวันที่ 1 ธันวาคม พ.ศ. 2551 เป็นบริษัท วอยซ์สเตชัน จำกัด, เปลี่ยนครั้งที่สอง เมื่อวันที่ 19 มิถุนายน พ.ศ. 2552 เป็นชื่อปัจจุบัน[3]
หลังการประกาศใช้กฎอัยการศึก ในวันที่ 20 พฤษภาคม พ.ศ. 2557 มีการออกคำสั่งให้ช่องโทรทัศน์ดาวเทียมหลายแห่งยุติการออกอากาศ และหนึ่งวันให้หลัง กองอำนวยการรักษาความสงบเรียบร้อย (กอ.รส.) ออกคำสั่งฉบับที่ 7/2557 ให้ระงับการออกอากาศวอยซ์ทีวี อันเนื่องมาจากเนื้อหาพาดพิงการเมืองที่มีนัยสำคัญ นับเป็นครั้งแรกในประวัติศาสตร์วงการโทรทัศน์ ที่มีคำสั่งระงับการออกอากาศ โทรทัศน์ประเภทธุรกิจระดับชาติ นอกจากกรณีรัฐประหาร ต่อมาภายหลัง คณะรักษาความสงบแห่งชาติ (คสช.) ออกประกาศฉบับที่ 65/2557 อนุญาตให้วอยซ์ทีวีสามารถกลับมาออกอากาศรายการประจำได้ตามปกติ ทว่าต้องถือปฏิบัติ ตามประกาศ คสช. ฉบับที่ 14/2557, ฉบับที่ 18/2557, ฉบับที่ 23/2557 และฉบับที่ 27/2557 รวมถึงตามกฎหมายที่เกี่ยวข้อง โดยเคร่งครัด ตลอดระยะเวลาการออกอากาศ[7] โดยทางวอยซ์ทีวีเตรียมความพร้อมไว้แล้วก่อนหน้านี้ และสามารถกลับมาออกอากาศได้อีกครั้ง เมื่อเวลา 12:00 น. ของวันที่ 15 มิถุนายน เป็นต้นไป โดยเริ่มด้วยภาคข่าวเที่ยง "วอยซ์นิวส์"
วันที่ 28 มีนาคม 2560 วอยซ์ทีวี ถูกระงับการออกอากาศ 7 วัน (จากเดิมที่ให้ระงับ 3 วัน)จากมติที่ประชุมคณะกรรมการกิจการกระจายเสียงและกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เมือ่วันที่ 27 มีนาคม 2560 เนื่องจากมีรายการบางรายการนำเสนอข้อมูลข่าวสารที่เป็นลักษณะยั่วยุให้เกิดความขัดแย้ง โดยรายการสุดท้ายที่ออกอากาศ คือรายการ เที่ยวนี้ขอเมาท์ หลังจากรายการดังกล่าวจบลง ต่อด้วยช่วง World Events และ Ident ของสถานีฯ และปรากฏวินาทีแรกของรายการ อินเฮอร์วิว (ฉายซ้ำ) ก่อนจะตัดเข้าสู่หน้าจอสีดำ มีข้อความเป็นตัวอักษรสีขาว อยู่บริเวณกลางหน้าจอความว่า "ระงับการออกอากาศชั่วคราว(เว้นบรรทัด)ตามคำสั่งทางปกครองของสำนักงาน กสทช." ทั้งนี้ การออกอากาศออนไลน์ผ่านเว็บไซต์วอยซ์ทีวียังคงออกอากาศอย่างต่อเนื่องตามปกติ
จนกระทั่งในวันที่ 3 เมษายน 2560 ก่อนเข้าสู่วันที่ 4 เมษายน 2560 หลังจบรายการสารคดีชุด Discoveries America ต่อด้วยช่วง World Events และต่อด้วย Ident ของสถานีฯ ในรูปแบบวน จำนวน 9 ครั้ง เพื่อเตรียมการเปิดสัญญาณออกอากาศผ่านโทรทัศน์ระบบดิจิทัลและโทรทัศน์ผ่านดาวเทียม Must-Carry จนกระทั่ง Ident ของสถานีรอบที่ 9 สิ้นสุดลง ก็ได้ตัดเข้าสู่เทปบันทึกภาพการประกาศการกลับมาออกอากาศของวอยซ์ทีวี โดยมีคณะผู้ดำเนินรายการ นำโดย ธีรัตถ์ รัตนเสวี ผู้อำนวยการฝ่ายรายการและสื่อดิจิตอล พร้อมด้วย ชูวัส ฤกษ์ศิริสุข,พัชญา มหัธโนธรรม,พรรณิการ์ วานิช และ วิโรจน์ อาลี ซึ่งบันทึกเทปจากห้องส่งของรายการ ทูไนท์ไทยแลนด์ ก่อนจะเข้าสู่รายการแรก คือ รายการแนะนำสินค้า "ทีวีไดเร็คโชว์เคส" รวมระยะเวลาพักใช้ใบอนุญาต 7 วัน 168 ชั่วโมง 10,080 นาที 604,800 วินาที
รายการบางส่วนออกอากาศเป็นประจำ และอีกส่วนออกอากาศเป็นพิเศษ ทว่าบางรายการก็ระงับการออกอากาศไปชั่วคราว ซึ่งจะกลับมาออกอากาศตามปกติ เมื่อถึงเวลาที่เหมาะสม ตามสถานการณ์บ้านเมือง เนื่องจากมีเนื้อหา เน้นที่ข่าวสารและสาระ ซึ่งเกี่ยวข้องกับการเมืองเป็นหลัก[8]
Wake Up News Tonight Thailand
The Daily Dose โลกการเมือง สุมหัวคิด ใบตองแห้ง On Air Overview
ข่าวในพระราชสำนัก - (ดึงสัญญาณจากสถานีวิทยุโทรทัศน์กองทัพบก หรือ ททบ.5 HD1) เดินหน้าประเทศไทย
29 มิถุนายน พ.ศ. 2552 - พ.ศ. 2553 เปิดสถานีเวลา 20:00 น. ปิดสถานีเวลา 21:00 น. (จันทร์-พฤหัสบดี) 22:00 น. (ศุกร์-อาทิตย์) พ.ศ. 2553 - 31 ตุลาคม พ.ศ. 2560 ออกอากาศ 24 ชั่วโมง 1 พฤศจิกายน พ.ศ. 2560 - มกราคม 2561 เปิดสถานีเวลา 06:00 น. ปิดสถานีเวลา 00:00 น. มกราคม พ.ศ. 2561 - ปัจจุบัน ออกอากาศ 24 ชั่วโมง (หลังเวลา 00.00 น. นำรายการแนะนำสินค้ามาออกอากาศ จนถึง 6.30 น.)
วีรนันต์ กัณหา พัชยา มหัทธโนธรรม พัสวี ฐิติพรวัฒนกุล ศศิพงศ์ ชาติพจน์ ณรัชพร ไกรมงคล ร้อยตรี หม่อมหลวงณัฏฐกรณ์ เทวกุล ชลวิศว์ วงส์ศรีวอ ธีรัตถ์ รัตนเสวี เอกวรัญญู อัมระปาล
อ.ศิโรตม์ คล้ามไพบูลย์ ลักขณา ปันวิชัย อธึกกิต แสวงสุข ชูวัส ฤกษ์ศิริสุข ผศ.ดร.พิชญ์ พงษ์สวัสดิ์ นพ.สุรพงษ์ สืบวงศ์ลี รศ.(พิเศษ)ดร.อดิศร เพียงเกษ (Voice Online) ณัฐวุฒิ ใสยเกื้อ (Voice Online)
ผศ.ดร.ปิยบุตร แสงกนกกุล (ปัจจุบันดำรงตำแหน่งเลขาธิการพรรคอนาคตใหม่) รศ.ดร.ปวิน ชัชวาลพงศ์พันธ์ จอม เพชรประดับ (ปัจจุบันลี้ภัยการเมืองในต่างประเทศและทำรายการผ่านยูทูบในชื่อ "เสียงไทยเพื่อเสรีภาพของคนไทย (jom voice)") ตวงพร อัศววิไล (ยุติการทำหน้าที่หลังจากการปรับโครงสร้างองค์กร) วรวัฒน์ ฉิมคล้าย (ปัจจุบันทำงานที่ The Standard) สุชาณี รุ่งเหมือนพร ชยากรณ์ กำโชค สุทธิพร บุญช่วย ธนาพล เรามานะชัย ณัฏฐา มหัทธนา (ปัจจุบันเป็นวิทยากรอิสระและนักเคลื่อนไหวทางการเมือง) ภคพงศ์ อุดมกัลยารักษ์ (ปัจจุบันย้ายไป ช่อง 8) ร่มเกล้า อมาตยกุล (ปัจจุบันย้ายไป ช่อง 8) พรรณิการ์ วานิช (ปัจจุบันดำรงตำแหน่งโฆษกพรรคอนาคตใหม่)
รายชื่อรายการที่ออกอากาศทางสถานีโทรทัศน์วอยซ์ทีวี รายชื่อละครโทรทัศน์ทางสถานีโทรทัศน์วอยซ์ทีวี
หมวดหมู่:สถานีโทรทัศน์ในประเทศไทย หมวดหมู่:ผู้ผลิตรายการข่าว หมวดหมู่:การส่งเสริมอาชีพ หมวดหมู่:โทรทัศน์ระบบดิจิทัลในประเทศไทย